钦定古今图书集成/明伦汇编/交谊典/第071卷 > 宋册府元龟 > 《感兴奉送王少府序》前人
## 钦定古今图书集成/明伦汇编/交谊典/第071卷 > 宋册府元龟 > 《感兴奉送王少府序》前人

八十有遇，共太公晚官未迟；七岁神童，与颜回早死
何益？仆一代丈夫，四海男子。衫襟缓带，拟贮鸣琴；衣
袖阔裁，用安书卷。贫贱无有种，富贵不选人。高树易
来风，幽松难见日。羽翼未备，独居草泽之间；翅翮若
齐，即在云霄之上。鸟众多而无辨凤，马群杂而不分
龙。荆山看刖足之夫，湘水闻《离骚》之客。人贫材富，罔
“窥卿相之门；貌弱骨刚，岂入王侯之宅？王少府北辞
伊阙，南登湎山，过我贫居，饮我清酒。一谈经史，亚比
孔先生；再读《辞》章，何如曹子建？山岳藏其迹，川泽隐
其形，一旦睹风云，千年想光景。孔夫子何须频删其
诗书，焉知来者不如今？”郑康成何须浪注其经史？岂
觉今之不如古？王少府乃可畏。后生学问人也。各为
四韵，共写别怀。

前人

嗟乎！不游天下者，安知四海之交；不涉河梁者，岂识
别离之恨？松枝薜衣，琴樽为得意之亲；临远登高，烟
霞是赏心之事。有梁孝王之下客，仆是河南之南，孟
尝君之上宾，子在北山之北。幸属一人，作寰中之主。
翛然四皓，为方外之臣。俱游万物之间，相遇三江之
表。许元度之清风朗月，时慰相思；王逸少之修竹茂
林，屡陪欢宴。加以惠而好我，携手同行。或登吴会而
听《越吟》，或下宛曲而观禹穴。良谈落落，金石丝竹之
音辉；雅致飘飘，松柏风云之气状。当此时也，尝谓“连
璧无异乡之别，断金有好亲之契。生平于张范之年，
齐物于惠庄之岁。三光回薄，未殚投分之情；四序循
环，讵尽忘年之道。岂期我留子往，乐”去悲来，横咽水
而东西，绪愁云于南北。况乎泣穷途于白首，白首非
临别之秋；嗟岐路于他乡，他乡岂送归之地。蓐收戒
序，少昊司辰，清风起而城阙寒，白露下而江山远。徘
徊去鹤，将别盖而同飞；断续来鸿，共离舟而俱泛。古
人道别，动便经年；今我言离，会当何日？山巨源之风
流令望，善佐朝廷；嵇叔夜之《潦倒粗疏，甘从草泽》。行
当山中攀桂，《往往思仁；野外纫兰，时时佩德》。人非桃
李，岂得无言；子是《箫韶》，当须振响。勉酌《伤离之酒，具
陈感别之词。各赋一言，俱题六韵》。